
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 868 


14 Δεκεμβρίου 2000 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 


Τροποποίηση του εγκεκριμένου ρυμοτομικού σχεδίου 
του δήμου Πυλαίας (νομού Θεσσαλονίκης) και τρο¬ 
ποποίηση προκηπίου. 1 

ΑΠΟΦΑΣΕΙΣ 

Κήρυξη ως αναδασωτέας έκτασης 145,00 στρεμμά¬ 
των περιοχής Μεταξάδων Δ.Θ. «Χατζηκουρή» του 
Δήμου Μεταξάδων Ν. Έβρου. 2 


ΔΙΑΤΑΓΜΑΤΑ 

(ΐ) 

Τροποποίηση του εγκεκριμένου ρυμοτομικού σχεδίου 
του δήμου Πυλαίας (νομού Θεσσαλονίκης) καιτροπο- 
ποίηση προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152, 154 και 160 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας (Δ' 580/99). 

2. Τις διατάξεις του άρθρου 99 (παρ. 3) του Ν. 1892/1990 
«Για τον εκσυγχρονισμό και την ανάπτυξη και άλλες δια¬ 
τάξεις» (Α' 101), που αντικαταστάθηκε με την παρ. 2 του 
του άρθρου 7 του Ν.2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94) και 
με την παρ.22 του άρθρου 3 του Ν.2242/1994 «Πολεοδό¬ 
μηση περιοχών δεύτερης κατοικίας σε Ζώνες Οικιστικού 
Ελέγχου, προστασία φυσικού και δομημένου περιβάλλο¬ 
ντος και άλλες διατάξεις» (Α' 162). 

3. Τις διατάξεις της παρ. 4.2. β της ενότητας Α του άρ¬ 
θρου 29 του Ν.2831/2000 «Τροποποίηση των διατάξεων 
του Ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140). 

4. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το όροφο 27 του Ν. 2081/1992 (Α' 154) και αντι- 
καταστάθηκε με την παραγ.2α του άρθρου 1 του Ν. 
2469/1997 (Α'38). 

5. Τις 2/1992, 222/1992, 18/1993, 57/1993, 178/1995 και 
199/1999 γνωμοδοτήσεις του δημοτικού συμβουλίου Πυ¬ 
λαίας. 


6. Την 531/1996 γνωμοδότηση του Συμβουλίου Χωρο¬ 
ταξίας. Οικισμού και Περιβάλλοντος Ν. Θεσσαλονίκης. 

7. Τις 179/1999 και318/1999 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις του πα¬ 
ρόντος διατάγματος δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 

9. Την 372/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος.Χω- 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Πυλαίας (Ν. Θεσσαλονίκης) και ει¬ 
δικότερα στην Ανατολική Περιφερειακή οδό και στους κόμ¬ 
βους Προσακάκη και Ελαιώνων, με τη μετατόπιση οικοδο¬ 
μικών - ρυμοτομικών γραμμών, τη δημιουργία χώρου 
πρασίνου και νέων οικοδομικών τετραγώνων, την κατάργη¬ 
ση και έγκριση οδών, την έγκριση πεζοδρόμων, όπως οι πα¬ 
ραπάνω ρυθμίσεις φαίνονται στατέσσερα (4) σχετικά πρω¬ 
τότυπα διαγράμματα σε κλίμακα 1:1000, που θεωρήθηκαν 
από τον Προϊστάμενο της Δ/νσης Τοπογραφικών Εφαρμο¬ 
γών με την 22857/2000 πράξη του και που αντίτυπά τους σε 
φωτοσμίκρυνση δημοσιεύονται με το παρόν διάταγμα. 

Άρθρο 2 

Τροποποιείται το προβλεπόμενο από το εγκεκριμένο 
ρυμοτομικό σχέδιο προκήπιο, των οικοπέδων οικοδομη- 
μένων ή μη που βρίσκονται στην περιοχή της οποίας τρο- 
ποποιείταιτο σχέδιο μετο άρθρο 1 του παρόντοςτου πλά¬ 
τους αυτού καθοριζομένου σε τέσσερα (4), πέντε (5), δέ¬ 
κα (10), έντεκα (11) και δεκαέξι (16) μέτρα και μεταβλητό 
πλάτους πέντε έως δεκατρία (5-13), πέντε έως είκοσι πέ¬ 
ντε (5-25) και πέντε έως τριάντα τέσσερα (5-34) μέτρα, 
όπως φαίνεται στα διαγράμματα του άρθρου 1. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙ Σ 

Αριθ. 5309 (2) 

Κήρυξη ως αναδασωτέας έκτασης 145.00 στρεμμάτων 

περιοχής Μεταξάδων. Δ.Θ. «Χατζηκουρή» του Δήμου 

Μεταξάδων Ν. "Εβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις 

α) Του άρθρου 117 παρ. 3 του Συντάγματος της Χώρας. 

β) Των άρθρων 38 παρ. 1 και 2 και 41 παρ. 1 του Ν. 
998/79 «Περί προστασίας των δασών και δασικών εν γένει 
εκτάσεων της Χώρας». 

γ) Των άρθρων 4 παρ.7 και 6 παρ. 7 του Νόμου 2240/94 
«Περί Διοικητικής της αποκέντρωσης». 

δ) Του Ν.2503/1997 « Περί Διοίκηση, Οργάνωση, στελέ- 
χωση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

2. Τις αριθ. 2776/19-6-98, 1737/8-10-1998 και 1303/10- 
6-1999 αποφάσεις του Γ εν. Γ ραμματέα της Περιφέρειας 
Α.Μ.ΘΡ. «Περί ανάθεσης άσκησης αρμοδιοτήτων», ως και 
την 2211/29-7-1999. 

3. Τις διαταγές του Υπουργείου Γεωργίας: α) 
160417/1180/8-7-80, β) 182447/3049/24-9-80, γ) 10582/- 
539/13-2-76, δ) 215696/1451/9-5-77, ε) 154659/24-5-82, 
στ) 78001/4408/16-7-91, ζ) 85144/1468/9-10-92, η) 
92428/4484/Νοεμ. 93, θ) 131240/20-5-91 και ι) 96186/- 
3332/27-11-92. 


4. Το με αύξοντα αριθμό 252000000128 δελτίο δασικής 
πυρκαγιάς Π.Υ. Διδυμοτείχου. 

5. Την αρ. πρωτ. 5747/26-10-2000 αναφορά - εισήγηση 
του Δασαρχείου Διδυμοτείχου «Περί κηρύξεως αναδα¬ 
σωτέας της αναφερόμενης στο θέμα έκτασης», 

6. Τη σύμφωνη γνώμη της Δ/νσης Δασών Έβρου, απο¬ 
φασίζουμε: 

Κηρύσσουμε αναδασωτέα, δημόσια δασική έκταση, με 
σκοπό την φυσική και τεχνητή αναδάσωση και την δια μέ¬ 
σου αυτής αποκατάσταση της καταστραφείσης από πυρ¬ 
καγιά δασικής βλάστησης (δάσος δρυός) που βρίσκεται 
στην περιοχή Μεταξάδων Δ.Θ. «Χατζηκουρή» του Δήμου 
Μεταξάδων Ν. Έβρου, και προσδιορίζεται από τα στοι¬ 
χεία (Α, Β, Γ, Δ, Ε, ΣΤ, Ζ, Η, Θ, I, ΙΑ, ΙΒ, ΙΓ, ΙΔ, ΙΕ, ΙΣΤ, ΙΖ, ΙΗ, 
ΙΘ, Κ, ΚΑ, ΚΒ, ΚΓ, ΚΔ, ΚΕ, ΚΣΤ, ΚΖ, ΚΗ, Α) εμβαδού 145,00 
στρ. όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος αυτής της απόφασης και 
έχει όρια: 

Ανατολικά: Δάσος δημοσίου και αγροί. 

Δυτικά: Δάσος δημοσίου. 

Βόρεια: Αγροί. 

Νότια: Δάσος δημοσίου και αγροί. 

Η απόφαση άυτή να δημοσιευθεί στην Εφημερίδα της 
Κυβερνήσεως. 

Καβάλα, 14 Νοεμβρίου 2000 

Με εντολή Γενικού Γ ραμματέα Περιφέρειας 
Ο Διευθυντής Δασών Περιφέρειας 
ΧΑΡΑΛΑΜΠΟΣ ΠΑΠΑΔΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

